cyanic-selkie/wikianc huggingface dataset:
নূরজাহান মুর্শিদ
কাজ
নূরজাহান অল ইন্ডিয়া রেডিও-তে ঘোষিকা হিসেবে কাজ করেছেন। তিনি ছিলেন ঐ প্রতিষ্ঠানে কাজ করা প্রথম মুসলিম মহিলা। পূর্ব পাকিস্তান গঠন হওয়ার পরও পাকিস্তান রেডিও-তে তার এই পেশা অব্যাহত থাকে। তবে ধীরে ধীরে তিনি ঘোষক থেকে প্রোগ্রাম প্রযোজক পদে অধিষ্ঠিত হন। এর সুবাদে তিনি শামসুল হুদা, লায়লা আর্জুমান্দ বানু, লায়লা সামাদ এবং কামাল লোহানী এর মত ব্যক্তিত্ত্বের সংস্পর্শে আসার সুযোগ পান। পরবর্তীতে তিনি বরিশালের সাইদুন্নেসা বালিকা উচ্চ বিদ্যালয়ের অধ্যক্ষ হন এবং পরবর্তীতে ঢাকার বিভিন্ন প্রতিষ্ঠানে শিক্ষকতা করেন যার মাঝে কামরুন্নেসা বিদ্যালয়, ভিকারুন্নেসা নুন স্কুল ও হলি ক্রস কলেজ উল্লেখযোগ্য।
নূরজাহান মুর্শিদ ১৯৫০-এর দশকের শুরুর দিকে রাজনীতিতে সংশ্লিষ্ট হন। যুক্তফ্রন্টের মনোনয়ন নিয়ে তিনি ১৯৫৪-এর নির্বাচনে অংশ নেন এবং পূর্ব বাংলার আইন পরিষদ সদস্য নির্বাচিত হয়ে আইন পরিষদ সচিব (পার্লামেন্টারি সেক্রেটারি) হিসেবে কাজ করেন।
মুর্শিদ ছিলেন ১৯৫৪ সালের পূর্ব বাংলার প্রাদেশিক সংসদ নির্বাচনে, যুক্তফ্রন্টের মনোনয়নে সরাসরি অংশ নিয়ে জয়ী হওয়া ২ জন নারীর একজন। তিনি মুজিবনগর সরকারের প্রতিনিধি হিসেবে ভারতীয় বিধানসভার উভয় কক্ষের যৌথ অধিবেশনে ভাষণ দিয়ে বাংলাদেশকে স্বীকৃতি দিতে ভারত সরকারের প্রতি আহবান জানান। এর ফলে তার প্রতি ক্ষুব্ধ হয়ে পাকিস্তানের সামরিক জান্তা তাকে নিরুদ্দেশ অবস্থাতেই ১৪ বছরের কারাদন্ডে দণ্ডিত করে। স্বাধীন বাংলাদেশে, ১৯৭২ সালে তিনি শেখ মুজিবুর রহমান এর সরকারের স্বাস্থ্য ও সমাজকল্যাণ প্রতিমন্ত্রীর দায়িত্ব পান। তিনি ১৯৭৩ সালে দেশের প্রথম সংসদ নির্বাচনে সাংসদ হিসেবে নির্বাচিত হন।  ১৯৭৫ সালে বঙ্গবন্ধুকে হত্যা এবং বাংলাদেশের চার জাতীয় নেতা, তাজউদ্দিন আহমেদ, সৈয়দ নজরুল ইসলাম, ক্যাপ্টেন এম মনসুর আলী ও এইচ এম কামরুজ্জামানকে জেলখানায় হত্যা করার পর তিনি রাজনীতি ছেড়ে দেন।
১৯৮৫ সালে তিনি একাল নামে একটি বাংলা সাময়িকী প্রতিষ্ঠা করেন এবং সেটির সম্পাদক হন। পরবর্তীতে এদেশ একাল নামে প্রকাশিত এই সাময়িকীতে শুধুমাত্র নারীদের সমস্যার কথাই থাকত না বরং সেসময়কার বিভিন্ন সামাজিক ও রাজনৈতিক বিষয় যেমন সহিংসতা, দুর্নীতি, গণতন্ত্রের অভাব ইত্যাদিরও উল্লেখ পাওয়া যেত। সাময়িকীটিতে তার উল্লেখযোগ্য কাজের মধ্যে একটি ছিল নিরাদ চৌধুরী (প্রজা পার্টি এর এ. কে. ফজলুল হক এর এককালের একান্ত সহকারী]]) কবি শামসুর রাহমান এবং চিত্রশিল্পী কামরুল হাসান (যিনি সাময়িকটির প্রচ্ছদ এর চিত্রকারও ছিলেন) এর সাক্ষাৎকার প্রকাশ করা। ১৯৯১ সালে আর্থিক সীমাবদ্ধতার কারণে সাময়িকিটির প্রকাশনা বন্ধ হয়ে যায়।.
তিনি বাংলাদেশ মহিলা সমিতি এর প্রথম সভাপতি ছিলেন। ১৯৬৯ সালে প্রতিষ্ঠিত মহিলা আওয়ামী লীগের প্রথম সাধারণ সম্পাদক ছিলেন। এছাড়াও তিনি আজিমপুর লেডিস ক্লাব এর প্রতিষ্ঠাতা সভাপতি, অগ্রণী বালিকা বিদ্যালয় এর প্রতিষ্ঠাতা ছিলেন। এর পাশাপাশি তিনি বারডেম এর একজন প্রতিষ্ঠাতা সদস্য, উন্মেষকালে আইন ও সালিশ কেন্দ্র এর একজন পৃষ্ঠপোষক, ঢাকা বিশ্ববিদ্যালয়ের শিক্ষকদের স্ত্রীদের জন্য ক্লাব শ্রেয়সী এর প্রতিষ্ঠাতা ছিলেন।
মৃত্যু
২০০২ সালে তার দেহে ক্যানসার ধরা পড়ে এবং পরবর্তীতে তিনি ২০০৩ সালের ১ সেপ্টেম্বর ঢাকায় মৃত্যুবরণ করেন।
অনিতা সিং গুর্জার
অনিতা সিং গুর্জার একজন ভারতীয় রাজনীতিবিদ এবং ভারতীয় জনতা পার্টির নেতা। তিনি ভরতপুর জেলার নগর আসন থেকে রাজস্থান বিধানসভায় নির্বাচিত হয়েছেন। তিনি বিএসসি পাশ ও এলএলবি ডিগ্রী রয়েছে।
কমান্ডো (বাংলাদেশী চলচ্চিত্র)
কমান্ডো হচ্ছে একটি আসন্ন বাংলাদেশী মারপিট থ্রিলার চলচ্চিত্র। চলচ্চিত্রটি পরিচালনা করেছেন শামীম আহমেদ রনি এবং শাপলা মিডিয়ার ব্যানারে প্রযোজনা করেছেন সেলিম খান। এতে প্রধান চরিত্রে অভিনয় করেছেন ভারতের অভিনেতা দেব অধিকারী ও জাহারা মিতু। চলচ্চিত্রটি দেব অভিনীত প্রথম বাংলাদেশী চলচ্চিত্র হিসাবে উল্লেখযোগ্য। চলচ্চিত্রটি বাংলাদেশের জাতির পিতা শেখ মুজিবুর রহমানকে উৎসর্গ করা হয়। ২০২০ সালের ১১ মার্চ কলকাতায় এটির চিত্রগ্রহণ শুরু হয়।
প্রচারণা
চলচ্চিত্রটির প্রথম বর্ণন প্রকাশ করা হয় ২০২০ সালের ১১ মার্চ। এরপর বঙ্গবন্ধু শেখ মুজিবুর রহমানের জন্মশতবার্ষিকী উপলক্ষে এটির ২য় বর্ণন প্রকাশ করা হয়।
মুক্তি
চলচ্চিত্রটি ২০২০ সালের ঈদুল আযহায় মুুুক্তি দেওয়ার কথা ছিল কিন্তু এবছর করোনাভাইরাসের বৈশ্বিক মহামারীর কারণে এটির চিত্রগ্রহণ বন্ধ হয়ে যায়, ফলে চলচ্চিত্রটি আর মুক্তি দেয়া সম্ভব হয়নি।
জেফ হ্যানিম্যান
জেফ হ্যানিম্যান একজন সংগীত শিল্পী যিনি ১৯৮১ সালে প্রতিষ্ঠিত থ্রাশ মেটাল ব্যান্ড স্লেয়ার এর প্রতিষ্ঠাতা সদস্য। তিনি শৈশবে বেড়ে উঠেছেন লস এঞ্জেলস- এ। পিতা ও ভাই মিলিটারিতে থাকায় তিনি ছোটবেলায় যুদ্ধ-বিগ্রহ এর ব্যাপারে জানতে তে বেশ কৌতূহলী থাকতেন। এর প্রভাব পরবর্তীতে স্লেয়ারে তার লেখা বেশকিছু গানের কথাগুলোতে লক্ষ্য করা যায়। স্লেয়ারে তার লেখা বিখ্যাত গানগুলোর মধ্যে এঞ্জেল অব ডেথ ও রেইনিং ব্লাড বিশেষভাবে উল্লেখযোগ্য। ব্যক্তি জীবনে তিনি খুব স্বল্পভাষী ছিলেন। স্লেয়ারের ভোকালিস্ট টম আরায়া বলেছেন, “ও (হ্যানিম্যান) যদি আপনাকে অপছন্দ করে থাকে, তাহলে কখনই সে আপনার সাথে ওঠাবসা করবে না।” হ্যানিম্যান তার স্ত্রী ক্যাথরিনকে নিয়ে লস এঞ্জেলস এ বসবাস করতেন।
কমান্ডো (বাংলাদেশী চলচ্চিত্র)
সমালোচনা
২০২০ সালের ২৫ ডিসেম্বর চলচ্চিত্রটির টিজার প্রকাশ করা হয়। যেখানে কালিমা খচিত কালো পতাকায় একে-৪৭ অস্ত্র সংবলিত কয়েকটি দৃশ্য দেখা যায়। যার ফলে চলচ্চিত্রটিকে ব্যাপক সমালোচনা মুখোমুখি হতে হয়। বাংলাদেশের ইসলামি পণ্ডিতরা এই চলচ্চিত্রে ইসলামকে অবমাননা করা হয়েছে বলে অভিযোগ করেন এবং এটিকে ইসলামবিরোধী আন্তর্জাতিক ষড়যন্ত্রের অংশ হিসেবে আখ্যায়িত করেন। বাংলাদেশী ইসলামি পণ্ডিত ও হেফাজতে ইসলাম বাংলাদেশের যুগ্ম-মহাসচিব মামুনুল হক, এতে ধর্মপ্রাণ মুসলমানদের ইসলামী চেতনা, ঈমান ও আত্মমর্যাদায় আঘাত করা হয়েছে বলে উল্লেখ করেন। অনেকেই প্রশ্ন তুলেন যে, "সব ধর্মেই জঙ্গি আছে, কিন্তু নাটক-চলচ্চিত্রে শুধু ইসলামকে ব্যবহার করা হবে কেন?।" পরবর্তীতে পরিচালক শামীম আহমেদ রনি এটিকে কোনোমতেই ইসলামবিরোধী নয় বলে ব্যাখ্যা করেন এবং ব্যাপক সমালোচনার মুখে পরিচালক ও প্রযোজনা প্রতিষ্ঠান ক্ষমা চেয়ে সামাজিকযোগাযোগ মাধ্যম থেকে টিজারটি সরিয়ে নেয়।
জেফ হ্যানিম্যান
জেফ হ্যানিম্যান ২০১৩ সালের মে মাসে যকৃত সংক্রান্ত জটিলতায় আক্রান্ত হয়ে হাসপাতালে মৃত্যুবরণ করেন।
ডিস্কোগ্রাফি
স্লেয়ার সবশেষে ২০১৫ সালে বের হওয়া রিপেন্টলেস এলবামে পিয়ানো ওয়্যার গানটি জেফ হ্যানিম্যান রচিত
বেদব্যাস
কৃষ্ণ দ্বৈপায়ণ বা বেদব্যাস বা সংক্ষেপে ব্যাস একজন ঋষি ছিলেন। ইনি বশিষ্ঠের প্রপৌত্র, শক্তির পৌত্র, পরাশরের পুত্র  এবং শুকদেবের পিতা। ইনি হিন্দুধর্মের প্রাথমিক প্রত্যাদিষ্ট হিন্দুশাস্ত্র হিসেবে স্বীকৃত বেদের ব্যবহারিক-বিন্যাসকারী, ঐতিহাসিক মহাকাব্য মহাভারত, বেদান্তদর্শন, প্রভৃতির সংকলক, সম্পাদক ও অবশেষে সমন্বায়ক এক জ্ঞানান্বেষী ঋষি। যমুনানদীতে খেয়া নৌকার ভিতর পরাশর মুনি সত্যবতীর সাথে মিলিত হলে, সত্যবতী গর্ভবতী হন। পরে যমুনার একটি দ্বীপে তার জন্ম হয়। যমুনার দ্বীপে জন্মগ্রহণ করেন বলে এর নাম হয় দ্বৈপায়ন। এঁর গায়ের রং কালো ছিল বলে, পুরো নাম দাঁড়ায় কৃষ্ণ-দ্বৈপায়ন। তার মাথায় কপিল বর্ণের জটা ছিল। তার চোখ ছিল উজ্জ্বল ও মুখে পিঙ্গল বর্ণের দাড়ি ছিল। তিনি তপস্যাবলে মহর্ষিত্ব প্রাপ্ত হয়ে বেদকে চার ভাগে ভাগ করেছিলেন। এই কারণে ইনি বেদব্যাস বা 'ব্যাস' নামে পরিচিত হন। জন্মের পরপরই ইনি তার মায়ের অনুমতি নিয়ে তপস্যার জন্য যাত্রা করে।। তার তপস্যার স্থান ছিল বদরিকাশ্রম। এই কারণে ইনি বাদরায়ণ নামেও পরিচিত ছিলেন।
বেদ বিভাজন
কিংবদন্তি আছে যে তিনি বেদকে শতশাখাযুক্ত চার ভাগে বিভক্ত করে বেদব্যাস নামে অভিহিত হয়েছেন। মহর্ষি বেদব্যাস বেদ রচনা করেননি বরং বেদকে শুধু লিপিবদ্ধ করেছেন এবং চার ভাগে বিভক্ত করেছেন।
মহাভারত রচনা
শরীর অনিত্য জান মরণ অবশ্য।।"
মহাভারতের এরকম হাজারও শ্লোকের রচয়িতা ব্যাসদেব। মহাভারত হতে জানা যায় যে তিনি মহাভারত লিপিবদ্ধ করার জন্য ব্রহ্মার কাছে একজন লিপিকার নিয়োগের পরামর্শ গ্রহণ করতে গেলে ব্রহ্মা গণেশকে নিয়োগ করতে বলেন। গণেশ এই শর্তে লিপিকার হতে সম্মত হলেন যে, লিপিবদ্ধ করার সময় তিনি ক্ষণমাত্রও থামবেন না। ব্যাস তাতে রাজি হয়ে অপর একটি শর্ত জুড়ে দিয়ে বললেন যে, গণেশ কোনো বাক্যের অর্থ সম্পূর্ণ না বুঝে লিপিবদ্ধ করতে পারবেন না। এরপর গণেশ এই শর্তে রাজি হলে মহাভারত লিখা শুরু হয়। ব্যাসদেব তার শ্লোক রচনার মাঝে মাঝে কিছু জটিল শ্লোক রচনা করতেন। গণেশ এই শ্লোকগুলির অর্থ বুঝে লিখতে যে সময় ব্যয় করতেন, সেই সময়ের মধ্যে ব্যাসদেব আরও অনেক শ্লোক বানিয়ে ফেলতেন।
ব্রহ্মসূত্র রচনা
ক্ষীণাঙ্গী ৫৫৫ পংক্তিতে বেদব্যাস হিন্দুশাস্ত্রের প্রজ্ঞাসঙ্কলন চয়িত করে নাম দিলেন সৃজকসূত্র। যার পরতে পরতে প্রাচীন বেদের অভিজ্ঞতা ও পুরাণাদির অভিজ্ঞানের মহাকাব্যিক লিপায়ন মহাভারত-নির্যাস গীতার পরিশোধিত আত্মা যেমন উপলব্ধ তেমনি শ্রুতি-স্মৃতির সমুদ্রমন্থিত প্রজ্ঞা সুঅনুধাব্য। সৃজকসূত্র রচনে স্রষ্টা ও সৃষ্টি সম্পর্কিত তার যুক্তিপরম্পরা জ্ঞানান্বেষীকৌশলে স্রষ্টা-অন্বেষণকেই প্রাধান্য দিয়েছেন।
বাংলাদেশ স্কোয়াশ র‌্যাকেট ফেডারেশন
ইতিহাস
বাংলাদেশ স্কোয়াশ র‌্যাকেট ফেডারেশন ১৯৭৮ সালে প্রতিষ্ঠিত হয়েছিল।
২০১৯ সালের আগস্টে, ফেডারেশনের নির্বাহী সদস্য হেদায়েতুল্লাহ তুরকি ফেডারেশনের সাধারণ সম্পাদক জাহাঙ্গীর হামিদ সোহেলকে দুর্নীতি ও স্বৈরাচারের সাথে জড়িত থাকার জন্য অভিযুক্ত করেছিলেন। তিনি সেক্রেটারির বিরুদ্ধে ৪.৭ মিলিয়ন টাকা আত্মসাতের অভিযোগ করেন।
রতন লাল জালধারি
রতন লাল জালধারি (জন্ম: ৫ অক্টোবর ১৯৪৮, সীকর, রাজস্থান) একজন ভারতীয় রাজনীতিবিদ এবং ভারতীয় জনতা পার্টির রাজনীতিবিদ। তিনি ২০১৩ সালে সিকার আসন থেকে রাজস্থান বিধানসভা নির্বাচনে নির্বাচিত হয়েছিলেন।
ফায়ার ওএস
ফায়ার ওএস একটি মোবাইল অপারেটিং সিস্টেম যা অ্যান্ড্রয়েড উন্মুক্ত উৎসের প্রকল্পের উপর ভিত্তি করে এবং আমাজন তার ফায়ার ট্যাবলেট, ইকো স্মার্ট স্পিকার এবং ফায়ার টিভি ডিভাইসের জন্য তৈরি করেছে। এর মধ্যে রয়েছে মালিকানা সফটওয়্যার, যা একটি পরিবর্তিত ব্যবহারকারী ইন্টারফেস প্রাথমিকভাবে বিষয়বস্তু ব্যবহারকে কেন্দ্র করে এবং আমাজনের নিজস্ব স্টোরফ্রন্ট এবং পরিষেবা থেকে পাওয়া সামগ্রীর সাথে ভারী সম্পর্ক বজায় রাখে। ফায়ার ওএসের জন্য অ্যাপগুলি আমাজন অ্যাপস্টোরের মাধ্যমে সরবরাহ করা হয়।
ইতিহাস
ফায়ার ওএস ৫, যা অ্যান্ড্রয়েড ৫.০ "ললিপপ" ভিত্তিক, একটি হালনাগাদ করা ইন্টারফেস যোগ করেছিল। হোম স্ক্রিনে এখন আগের ক্যারোসেল ইন্টারফেসের বিপরীতে একটি ঐতিহ্যবাহী অ্যাপ্লিকেশন গ্রিড এবং বিষয়বস্তুর প্রকারের বৈশিষ্ট্য রয়েছে। এটি "অন ডেক" নামে একটি ফাংশন চালু করেছিল, যা স্বয়ংক্রিয়ভাবে নতুন সামগ্রীর জন্য সংরক্ষণ জায়গা বজায় রাখার জন্য অফলাইন সংরক্ষণাগার থেকে সামগ্রী সরিয়ে নেয়, দ্রুত পড়ার জন্য "ওয়ার্ড রানার" এবং স্ক্রিন কালার ফিল্টার যুক্ত করেছিল। অবসর মোডের জন্য একটি নতুন ওয়েব ব্রাউজারের মাধ্যমে অভিভাবক নিয়ন্ত্রণ উন্নত করা হয়েছিল যাতে শিশুদের জন্য উপযুক্ত সামগ্রীর একটি কিউরেটেড নির্বাচন এবং শিশুদের দ্বারা ফায়ার ওএস ব্যবহার পর্যবেক্ষণের জন্য "অ্যাক্টিভিটি সেন্টার" রয়েছে।  ফায়ার ওএস ৫ ডিভাইস এনক্রিপশনের জন্য সমর্থন সরিয়ে দিয়েছিল; আমাজনের একজন মুখপাত্র বলেছিলেন যে এনক্রিপশন একটি এন্টারপ্রাইজ-ভিত্তিক বৈশিষ্ট্য যা সাধারণ ব্যবহারকারীর মধ্যে কম ব্যবহার করা হয়েছিল। এফবিআই -অ্যাপল এনক্রিপশন বিরোধের পরিপ্রেক্ষিতে অপসারণ প্রচার ও সমালোচনার পর ২০১৬ সালের মার্চ মাসে অ্যামাজন ঘোষণা করেছিল যে তারা ভবিষ্যতে প্যাচটিতে এই বৈশিষ্ট্যটি পুনরুদ্ধার করবে।
বৈশিষ্ট্যসমূহ
ফায়ার ওএস একটি পরিবর্তিত ব্যবহারকারী ইন্টারফেস ব্যবহার করে যা আমাজন অ্যাপস্টোর, প্রাইম ভিডিও, অ্যামাজন মিউজিক এবং অডিবল এবং কিন্ডল স্টোরের মতো অ্যামাজন পরিষেবাগুলির মাধ্যমে উপলব্ধ সামগ্রীর উল্লেখযোগ্যভাবে প্রচারের জন্য ডিজাইন করা হয়েছে। এর হোম স্ক্রিনে সাম্প্রতিক অ্যাক্সেস করা সামগ্রী এবং অ্যাপগুলির একটি ক্যারোসেল রয়েছে, যার নীচে সরাসরি পিন করা অ্যাপগুলি "প্রিয় তাকে" দেখায়। এছাড়াও বিভিন্ন ধরনের বিষয়বস্তু, যেমন অ্যাপস, গেমস, মিউজিক, অডিওবই, এবং ভিডিওগুলির জন্য আলাদা বিভাগ প্রদান করে। ফায়ার ওএসের সার্চ অংশ ব্যবহারকারীদের তাদের স্থানীয় বিষয়বস্তুসম্পন্ন লাইব্রেরি বা অ্যামাজনের অনলাইন দোকানে অনুসন্ধান করতে দেয়। একইভাবে অ্যান্ড্রয়েডে, স্ক্রিনের উপর থেকে স্লাইড করা দ্রুত সেটিংস এবং বিজ্ঞপ্তি প্রকাশ করে। ফায়ার ওএস গুডরিড্‌স, ফেসবুক এবং টুইটারের সাথে সংযোগ প্রদান করে। এক্স-রে তার প্লেব্যাক ফাংশনেও একীভূত হয়েছে, যার ফলে ব্যবহারকারীরা বর্তমানে যা দেখছেন তার পরিপূরক তথ্য অ্যাক্সেস করতে পারবেন। ফায়ার ওএসটিতে একটি ব্যবহারকারী সিস্টেম রয়েছে, যার সাথে কিন্ডল ফ্রিটাইম, অভিভাবক নিয়ন্ত্রণের একটি স্যুট যা অভিভাবকদের তাদের সন্তানদের জন্য নির্দিষ্ট ধরনের সামগ্রী ব্যবহারের জন্য সময়সীমা নির্ধারণ করতে দেয়।
আমাজনের বাস্তুতন্ত্র
ফায়ার ওএস ডিভাইসে গুগল প্লে স্টোর বা মালিকানাধীন এপিআই, যেমন গুগল ম্যাপস বা গুগল ক্লাউড মেসেজিং সহ গুগল মোবাইল পরিষেবা নেই। তবে এই ডিভাইসগুলিতে গুগল প্লে স্টোর ইনস্টল করা যায় এবং তৃতীয় পক্ষের অ্যাপগুলি এখনও এপিকে ফাইলের মাধ্যমে সাইডলোড করা যায়। যদিও অ্যাপগুলো গুগল পরিষেবার উপর নির্ভর করলে সম্পূর্ণ সামঞ্জস্য নিশ্চিত করা যায় না।
ওপেন হ্যান্ডসেট অ্যালায়েন্সের সদস্যরা (যার মধ্যে বেশিরভাগ অ্যান্ড্রয়েড ওইএম রয়েছে) ওএসের শাখার উপর ভিত্তি করে অ্যান্ড্রয়েড ডিভাইস তৈরি করতে চুক্তিভিত্তিক হওয়া নিষিদ্ধ, তাই ফায়ার ট্যাবলেটগুলি কোয়ান্টা কম্পিউটার দ্বারা তৈরি করা হয়, যা ওএইচএ এর সদস্য নয়।
ফায়ার ওএস সংস্করণের তালিকা
সংস্করণগুলি প্রধান ফায়ার ওএস সংস্করণ দ্বারা শ্রেণীবদ্ধ করা হয় যা প্রথমে একটি নির্দিষ্ট অ্যান্ড্রয়েড কোডবেসের উপর ভিত্তি করে এবং তারপর কালানুক্রমিকভাবে সাজানো।
তিস্তা জংশন–কুড়িগ্রাম–চিলমারী রেলপথ
তিস্তা জংশন-কুড়িগ্রাম-চিলমারী রেললাইন বাংলাদেশ রেলওয়ের অধীনে রক্ষনাবেক্ষণ ও পরিচালিত একটি রেল লাইন।
ইতিহাস
১৮৭৯ সালে তৈরি পার্বতীপুর-লালমনিরহাট-বুড়িমারী লাইনের একটি শাখা তিস্তা জংশন থেকে বের হয়ে কুড়িগ্রাম পর্যন্ত যায়। এটি প্রথমে ন্যারোগেজ লাইন ছিল। তিস্তা জংশন থেকে কুড়িগ্রাম পর্যন্ত লাইনটিকে ১৯২৮-১৯২৯ সালে মিটারগেজ রুপান্তর করা হয়। পরবর্তীতে ১৯৬৭ সালে কুড়িগ্রাম থেকে চিলমারী পর্যন্ত নতুন ২৮.৫৫ কিলোমিটার মিটারগেজ রেললাইন তৈরি হয়। কিন্তু ১৯৭০ এর দশকের প্রথম দিকের বন্যায় চিলমারী রেলওয়ে স্টেশন বহ্মপুত্র নদী গর্ভে বিলীন হয়ে যায়। বর্তমানে শুধু রমনা বাজার রেলওয়ে স্টেশন পর্যন্ত ট্রেন চলাচল করে। তিস্তা জংশন থেকে রমনা বাজার রেলপথের দৈর্ঘ্য ৫৬ কিলোমিটার।
স্টেশন তালিকা
তিস্তা জংশন - চিলমারী লাইনে ৯ টি রেলওয়ে স্টেশন আছে। নিম্নে স্টেশনের নাম গুলো উল্লেখ করা হলো:
বন্ধ হওয়া স্টেশনের নাম
নদী গর্ভে বিলীন হওয়া স্টেশন
কেতকী কুশারী ডাইসন
কেতকী কুশারী ডাইসন (জন্ম: ২৬ জুন ১৯৪০) ভারতীয় বংশোদ্ভূত কবি, লেখিকা, অনুবাদক ও গবেষক যিনি যুক্তরাজ্যে বসবাস করেন। বাংলা ও ইংরেজি উভয় ভাষাতেই তিনি লিখে থাকেন। তিনি রবীন্দ্রনাথের চিত্রকর্ম বিষয়ে তার গবেষণার জন্য বিশেষভাবে খ্যাত।
জীবন ও কর্ম
তিনি কলকাতায় ১৯৪০ সালের ২৬ জুন জন্মগ্রহণ করেন। পৈত্রিকসূত্রে তার নাম কেতকী কুশারী বোস। ১৯৫৮ খ্রিষ্টাব্দে কলকাতার প্রেসিডেন্সি কলেজ থেকে ইংরেজি সাহিত্যে রেকর্ড নম্বর পেয়ে তিনি বি.এ পাস করেন। ১৯৬৩-তে অক্সফোর্ড বিশ্ববিদ্যালয় থেকে প্রথম শ্রেণীতে ডিগ্রী অর্জন করেন। ১৯৭৫ খ্রিষ্টাব্দে অক্সফোর্ড বিশ্ববিদ্যালয় থেকে পিএইচডি অর্জন করেন। ইতোমধ্যে রবার্ট ডাইসনের সঙ্গে পরিণয় সূত্রে আবদ্ধ হন এবং ডাইসন পদবী ব্যবহার করতে শুরু করেন।
সুরিন্দর সিংহ ভূলেওয়াল রথন
সুরিন্দর সিংহ ভূলেওয়াল রথন পাঞ্জাব রাজ্যের একজন ভারতীয় রাজনীতিবিদ। রথন ২০১২ থেকে ২০১৭ সাল পর্যন্ত গড়শঙ্কর বিধানসভা কেন্দ্রের প্রতিনিধিত্ব করা পাঞ্জাব বিধানসভার সদস্য ছিলেন। পরবর্তী নির্বাচন তিনি জয় কিশান সিংহ রোদীর কাছে পরাজিত হন।
উদ্বেগ
উদ্বেগ উদ্বেগ একটি আবেগ যা শরীরের অভ্যন্তরীণ অশান্তির বহিঃপ্রকাশ যা একটি অপ্রীতিকর অবস্থার মাধ্যমে প্রকাশিত হয়। এটি স্বাভাবিক ঘটনাগুলির উপর ভয়ের বিষয়ভিত্তিক অপ্রীতিকর অনুভূতি অন্তর্ভুক্ত করে।
উদ্বেগ হল অস্বস্তি এবং উদ্বেগের অনুভূতি, সাধারণত সাধারণএবং অমনোযোগী একটি পরিস্থিতির অতিরিক্ত প্রতিক্রিয়া হিসাবে যা কেবল ব্যক্তিকেন্দ্রিকভাবে ভয়ংকর হিসাবে দেখা হয়। এটি প্রায়শই পেশীবহুল উত্তেজনা, অস্থিরতা, ক্লান্তি এবং একাগ্রতার সমস্যা গুলির সাথে যুক্ত থাকে। উদ্বেগ ভয়ের সাথে ঘনিষ্ঠভাবে সম্পর্কিত, যা একটি বাস্তব বা অনুভূত তাৎক্ষণিক হুমকির প্রতিক্রিয়া; উদ্বেগ ভবিষ্যতের হুমকির প্রত্যাশাজড়িত। উদ্বেগের মুখোমুখি ব্যক্তিরা এমন পরিস্থিতি থেকে সরে আসতে পারেন যা অতীতে উদ্বেগ কে উস্কে দিয়েছে।
উদ্বেগ ব্যাধিগুলি অত্যধিক হয়ে বা উন্নয়নমূলকভাবে উপযুক্ত সময়ের বাইরে অবিচল থাকার মাধ্যমে বিকাশগতভাবে আদর্শগত ভয় বা উদ্বেগ থেকে পৃথক। তারা ক্ষণস্থায়ী ভয় বা উদ্বেগ থেকে পৃথক, প্রায়শই চাপ-প্ররোচিত, নাছোড়বান্দা হয়ে (যেমন, সাধারণত 6 মাস বা তার বেশি স্থায়ী), যদিও সময়কালের মানদণ্ডটি কিছুটা নমনীয়তার জন্য ভাতা সহ একটি সাধারণ গাইড হিসাবে অভিপ্রেত এবং কখনও কখনও শিশুদের মধ্যে কম সময়ের হয়
উদ্বেগ এমন এক ধরনের আবেগ যা অভ্যন্তরীণ অশান্তির একটি অপ্রীতিকর অবস্থা সুষ্টি করে, এটি প্রায়শই স্নায়বিক আচরণের সাথে সম্পৃক্ত, বারবার সিদ্ধান্ত পরিবর্তিত হওয়া, সোম্যাটিক উদ্বেগ এবং রোমন্থন। এতে প্রত্যাশিত ঘটনার বিষয়ে উদ্বেগের বিষয়গুলো অপ্রীতিকর অনুভূতি অন্তর্ভুক্ত।
উদ্বেগ হল অস্বস্তি এবং দুশ্চিন্তার অনুভূতি, সাধারণত পরিস্থিতিটিকে কেবল ভয়প্রদর্শনকারী (মেনাকিং) হিসেবে দেখা হয় এমন পরিস্থিতির অতিমাত্রায় সাধারণীকরণ এবং অপ্রকাশিত। এটি প্রায়শই পেশীবহুল উত্তেজনা, অস্থিরতা, ক্লান্তি এবং একাগ্রতা সমস্যাগুলি তৈরি করে থাকে। উদ্বেগ ভীতির সাথে ঘনিষ্ঠভাবে সম্পর্কিত, যা বাস্তব বা অনুধাবন করা তাৎক্ষণিক হুমকির প্রতিক্রিয়া; এতে ভবিষ্যতের হুমকি প্রত্যাশা জড়িত থাকে। উদ্বেগগ্রস্থ ব্যক্তি অতীতের উদ্বেগকে উদ্বুদ্ধ করে এমন পরিস্থিতি থেকে সরে আসতে পারে।
উদ্বেগজনিত ব্যাধিগুলি বিকাশগতভাবে উপযুক্ত সময়কালের বাইরে অতিরিক্ত বা স্থির হয়ে উন্নয়নগতভাবে আদর্শগত ভয় বা উদ্বেগের থেকে পৃথক হয়। এগুলি অস্থায়ী ভয় বা উদ্বেগ থেকে পৃথক হয়, প্রায়শই স্ট্রেস-প্ররোচিত, অধ্যবসায়ী হয়ে এগুলি অস্থায়ী ভয় বা উদ্বেগ থেকে পৃথক হয়, প্রায়শই চাপ-প্ররোচিত (যেমন, সাধারণত মাসখানেক বা তার বেশি সময় ধরে) অধ্যবসায়ী হয়ে থাকে। যদিও সময়ের জন্য মানদণ্ডটি কিছুটা নমনীয় এবং একটি সাধারণ নির্দেশানা হিসেবে লক্ষ্য করা হয় যা কখনও কখনও বাচ্চাদের ক্ষেত্রে সংক্ষিপ্ত হয়।
লক্ষণসমূহ
উদ্বেগ ব্যক্তির উপর নির্ভর করে আলাদা হয়। অনুভূতিগুলি আপনার পেটের প্রজাপতি থেকে শুরু করে দ্রুত হৃৎস্পন্দন পর্যন্ত হতে পারে। আপনার নিয়ন্ত্রণ এবং বাহিরের মধ্যে সংযোগ বিচ্ছিন্ন হওয়ার মতোই আপনি নিজেকে নিয়ন্ত্রণের বাইরে বোধ করতে পারেন।
লোকেরা উদ্বেগের সাথে যেভাবে ভোগ করে সেগুলির মধ্যে দুঃস্বপ্ন, আতঙ্কের আক্রমণ এবং বেদনাদায়ক চিন্তাভাবনা বা স্মৃতি যা আপনি নিয়ন্ত্রণ করতে পারবেন না include আপনার ভয় ও উদ্বেগের সাধারণ অনুভূতি হতে পারে, বা আপনি কোনও নির্দিষ্ট জায়গা বা ঘটনাটি ভয় করতে পারেন।
ঝুঁকির কারণ
উদ্বেগ ব্যাধি আংশিক ভাবে জিনগত, যমজ নিয়ে গবেষণা উদ্বেগে পৃথক পার্থক্যের উপর ৩০-৪০% জিনগত প্রভাবের ইঙ্গিত দেয়। পরিবেশগত কারণগুলিও গুরুত্বপূর্ণ। যমজ গবেষণা দেখায় যে ব্যক্তি-নির্দিষ্ট পরিবেশ উদ্বেগের উপর একটি বড় প্রভাব রয়েছে, যেখানে ভাগ করা পরিবেশগত প্রভাব (পরিবেশ যা একই ভাবে যমজদের প্রভাবিত করে) শৈশবে কাজ করে কিন্তু কৈশোরের মাধ্যমে হ্রাস করে। উদ্বেগের সাথে যুক্ত নির্দিষ্ট পরিমাপ করা 'পরিবেশগুলির' মধ্যে রয়েছে শিশু নির্যাতন, মানসিক স্বাস্থ্য ব্যাধির পারিবারিক ইতিহাস এবং দারিদ্র্য। উদ্বেগ অ্যালকোহল, ক্যাফিন এবং বেনজোডিয়াজেপাইন (যা প্রায়শই উদ্বেগের চিকিৎসার জন্য নির্ধারিত হয়) সহ ড্রাগ ব্যবহারের সাথেও যুক্ত।
নিউরো শারীরব্যবচ্ছেদবিদ্যা
অ্যামিগডালা (যা উদ্বেগ এবং ভয়ের মতো আবেগগুলো নিয়ন্ত্রণ করে, এইচপিএ অক্ষ এবং সহানুভূতিশীল স্নায়ুতন্ত্রকে উদ্দীপিত করে) এবং হিপোক্যাম্পাস (যা অ্যামিগডালার সাথে মানসিক স্মৃতিতে জড়িত) জড়িত নিউরাল সার্কিটরি উদ্বেগকে আড়াল করে বলে মনে করা হয়। যাদের উদ্বেগ রয়েছে তারা অ্যামিগডালায় মানসিক উদ্দীপনার প্রতিক্রিয়ায় উচ্চ ক্রিয়াকলাপ দেখায়। কিছু লেখক বিশ্বাস করেন যে অতিরিক্ত উদ্বেগ লিম্বিক সিস্টেমের (যার মধ্যে অ্যামিগডালা এবং নিউক্লিয়াস অ্যাকুমবেনঅন্তর্ভুক্ত) অতিরিক্ত ক্ষমতার দিকে পরিচালিত করতে পারে, যা ভবিষ্যতের উদ্বেগ বৃদ্ধি করে, তবে এটি প্রমাণিত হয়েছে বলে মনে হয় না।
চিকিৎসা
উদ্বেগের লক্ষণযুক্ত ব্যক্তির পরিচালনার প্রথম পদক্ষেপে অন্তর্নিহিত চিকিৎসার কারণের সম্ভাব্য উপস্থিতির মূল্যায়ন জড়িত, যার সঠিক চিকিৎসা সিদ্ধান্ত নিতে স্বীকৃতি অপরিহার্য। উদ্বেগের লক্ষণগুলি কোনও জৈব রোগকে ঢাকতে পারে বা চিকিৎসাজনিত অসুস্থতার ফলে বা এর সাথে যুক্ত হতে পারে।
জ্ঞানীয় আচরণগত থেরাপি (সিবিটি) উদ্বেগজনিত ব্যাধিগুলির জন্য কার্যকর এবং এটি প্রথম সারির চিকিৎসা।  ইন্টারনেটের মাধ্যমে পরিচালিত হলে সিবিটি সমানভাবে কার্যকর বলে মনে হয়। মানসিক স্বাস্থ্য অ্যাপ্লিকেশনগুলির পক্ষে প্রমাণগুলি আশাব্যঞ্জক হলেও এটি প্রাথমিক।
প্রতিরোধ
উপরের ঝুঁকিপূর্ণ কারণগুলি প্রতিরোধের প্রাকৃতিক উপায় রয়েছে। ২০১৭ সালের একটি পর্যালোচনায় দেখা গেছে যে, বিভিন্ন জনসংখ্যার ধরনের উদ্বেগ প্রতিরোধের জন্য মনস্তাত্ত্বিক বা শিক্ষাগত হস্তক্ষেপগুলির একটি সামান্য তবে পরিসংখ্যানগতভাবে গুরুত্বপূর্ণ সুবিধা রয়েছে।
শারীরবিকারত্ত্ব (প্যাথোফিজিওলজি)
উদ্বেগ ব্যাধি একটি জিনগত উত্তরাধিকারসূত্রে প্রাপ্ত নিউরোকেমিক্যাল ডিসফাংশন বলে মনে হয় যার সাথে অনৈচ্ছিক ভারসাম্যহীনতা; হ্রাস প্রাপ্ত গাবা-এর্জিক টোন; ক্যাটেচোল-ও-মিথাইলট্রান্সফারেজ (কমটি) জিনের অ্যালেলিক পলিমরফিজম; বর্ধিত অ্যাডিনোসিন রিসেপ্টর ফাংশন; কর্টিসল বৃদ্ধি ইত্যাদি জড়িত থাকতে পারে।
কেন্দ্রীয় স্নায়ুতন্ত্রে (সিএনএস) উদ্বেগ ব্যাধির লক্ষণগুলির প্রধান মধ্যস্থতাকারীরা নোরেপাইনফ্রিন, সেরোটোনিন, ডোপামিন এবং গামা-অ্যামিনোবুটিরিক অ্যাসিড (গাবা) বলে মনে হয়। অন্যান্য নিউরোট্রান্সমিটার এবং পেপটাইড, যেমন কর্টিকোট্রপিন-রিলিজিং ফ্যাক্টর, জড়িত থাকতে পারে। পেরিফেরালভাবে, অনৈচ্ছিক স্নায়ুতন্ত্র, বিশেষত সহানুভূতিশীল স্নায়ুতন্ত্র, অনেক উপসর্গের মধ্যস্থতা করে। ডান প্যারাহিপোক্যাম্পাস অঞ্চলে বর্ধিত প্রবাহ এবং রোগীদের অগ্রবর্তী এবং পশ্চাৎ সিঙ্গুলেট এবং রাফে সেরোটোনিন টাইপ ১এ রিসেপ্টর বাইন্ডিং হ্রাস উদ্বেগ ব্যাধির প্রাদুর্ভাবের জন্য ডায়াগনস্টিক কারণ।
অ্যামিগডালা ভয় এবং উদ্বেগের প্রক্রিয়াকরণের কেন্দ্রবিন্দু, এবং উদ্বেগের ব্যাধিতে এর কার্যকারিতা ব্যাহত হতে পারে। বাসোল্যাটারাল অ্যামিগডালায় উদ্বেগ প্রক্রিয়াকরণ অ্যামিগডালয়েড নিউরনগুলির ডেনড্রিটিক আর্বোরাইজেশনের সাথে জড়িত করা হয়েছে। এসকে২ পটাসিয়াম চ্যানেলগুলি ক্রিয়াসম্ভাবনার উপর ইনহিবিটরি প্রভাবের মধ্যস্থতা করে এবং আর্বোরাইজেশন হ্রাস করে।
গ্লাসিয়ার ৩০০০
থাম্ব|250x250পিক্সেল|[[কোল দ্যু পিলন-এ প্রতিষ্ঠানটির একটি স্টেশন]] গ্লাসিয়ার ৩০০০ (আনুষ্ঠানিক নাম: গেস্টাড ৩০০০ এজি) সুইজারল্যান্ডের পশ্চিমাঞ্চলের ডায়াব্লেরেটস পার্বত্য এলাকায় কেবল কার ও স্কি লিফট পরিচালনাকারী প্রতিষ্ঠান। ১৯৯৩ সালে স্থাপিত ''গ্লাসিয়ার ৩০০০ রেজিওন লে ডায়াব্লেরেটস-গেস্টাড এস. এ.'' দেওলিয়া হয়ে গেলে ২০০৫ সালে ঐ কোম্পানির সকল সম্পদ নিয়ে এই প্রতিষ্ঠানটি চালু হয়েছিল। এটির সদর দপ্তর সুইজারল্যান্ডের গেস্টাডে অবস্থিত।
গ্লাসিয়ার ৩০০০ কোম্পানির প্রধান কেবল কারটি ১৯৬৪ সালে চালু এবং ১৯৯৯ সালে সংস্কার করা হয়েছিল। কেবল কারটি কোল দ্যু পিলন (উচ্চতা ১৫৪৬ মিটার) হতে সে রুজ পর্বত (উচ্চতা ২৯৫০ মিটার)-এর সংযুক্ত করেছে। সানফ্লুরন হিমবাহে গমনের জন্য প্রতিষ্ঠানটির একটি স্কি লিফটও আছে। ২০০৫ সালে ফরাসি ব্যবসায়ী জিন ক্লড মিমরান, ব্রিটিশ ব্যবসায়ী এবং ফর্মুলা ওয়ান নির্বাহী বার্নি একলস্টোন এবং স্থানীয় সুইস ভূমি উন্নয়নকারী মার্সেল বাখ ত্রয়ী গ্লাসিয়ার ৩০০০ কোম্পানির সকল সম্পদ কিনে নেন।
সুলায়মানি মসজিদ
সুলায়মানি মসজিদ (Süleymaniye Camii) তুরস্কের ইস্তাম্বুল শহরের বৃহত্তম মসজিদ। এটি ১৫৫০ থেকে ১৫৫৭ সালের মধ্যবর্তী সময়ে নির্মিত করা হয়। এটি উসমানীয় স্থাপত্যের অন্যতম শ্রেষ্ঠ নিদর্শন। রাজা প্রথম সুলাইমান এটি নির্মাণের আদেশ দেন এবং তার নামেই এর নামকরণ করা হয়েছে। মসজিদটি উসমানীয় সাম্রাজ্যের শৌর্য-বীর্যের প্রতীক হিসেবে নির্মাণ করা হয়। ১৬শ শতকের প্রথমার্ধে সুলায়মানের অধীনে উসমানীয় সাম্রাজ্য উন্নতির শিখরে পৌঁছে।
উসমানীয়রা ছিল মধ্য এশিয়ার যাযাবর জাতির লোক। তারা ১৪৫৩ সালে খ্রিস্টান নগরী কোন্সতান্তিনোপল দখল করে এবং এর নাম বদলে ইস্তানবুল রাখে। তারা শহরটিকে একটি ইসলামী শক্তিকেন্দ্রে পরিণত করে। সুলায়মান তার সাম্রাজ্যের গৌরব প্রকাশার্থে শহরের কাছের পাহাড়ে একটি বিরাট মসজিদ নির্মাণের আদেশ দেন। মসজিদটির বিরাট গম্বুজ এবং দীর্ঘ মিনারগুলি ইস্তানবুল শহরের যেকোন প্রান্ত থেকে দৃশ্যমান। উসমানীয় সাম্রাজ্যের শুরুর দিকের শ্রেষ্ঠ স্থপতি সিনান এই মসজিদটি নকশা করেন। সুলায়মানি মদজিদটি শুরুতে আরও বড় একটি ভবনব্যবস্থার কেন্দ্রীয় অংশ ছিল, যাতে মাদ্রাসা, গণরান্নাঘর বা ইমারেত, হাসপাতাল, এবং গ্রন্থাগার অন্তর্ভুক্ত ছিল। বর্তমানে ভবনব্যবস্থার অন্যান্য ভবনগুলি ঐসব কাজে ব্যবহৃত না হলেও মসজিদটি এখনও প্রার্থনার কাজেই ব্যবহার করা হয়। মিনারের লাউডস্পিকারগুলি দিয়ে এখনও মুসল্লীদের নামাজ পড়ার আহ্বান জানানো হয়।
প্রবেশদ্বার
একটি জমকালো প্রবেশদ্বার বহিরাগতকে অভ্যন্তরভাগের উঠানে প্রবেশের অভ্যর্থনা জানায়। বিশাল দ্বারটির নকশা মসজিদের অভ্যন্তরের মিহরাব বা প্রার্থনার স্থানটির আদলে তৈরি, এবং এটি মক্কার দিকে নির্দেশ করছে। দরজাটির আকার ও আকৃতি অভ্যন্তরের বিশালতাকে নির্দেশ করছে।
অভ্যন্তরভাগ
মসজিদের অভ্যন্তর একটি বিরাট উন্মুক্ত জায়গা। এই উন্মুক্ত চত্বরে মুসল্লিরা একত্রে নামাজ পড়তে পারেন। ইসলামের ইতিহাসের শুরুতেই মসজিদের স্থাপত্যের ধারণাগুলি গড়ে উঠেছিল। মদিনাতে মুহম্মদ (স)-এর সাদাসিধে বাড়িতে যেভাবে নামাজ পড়া হত, আধুনিক মসজিদগুলিতে সেই একই ধারণাগুলি অনুসরণ করার চেষ্টা করা হয়। সব মসজিদেই একটি সান বা উঠান থাকে, পাশে থাকে কিছু ছায়া-আচ্ছাদিত জায়গা এবং প্রার্থনার জন্য একটি দালান। সুলায়মানি মসজিদে মিশরের কায়রো এবং তুরস্কের উসাক শহর থেকে আনা বিশাল কার্পেট দিয়ে মেঝে ঢাকা হয়েছে। কার্পেটের নকশাগুলি মক্কার দিকে নির্দেশ করছে। সম্মানের প্রতীক হিসেবেই মসজিদের মেঝেগুলি কার্পেটে আবৃত করা হয়, এবং এ দ্বারা বোঝানো হয় যে কার্পেটের নিচের ভূমি আল্লাহর প্রতি উৎসর্গীকৃত। ছাদের কাছে বিশেষভাবে নির্মিত থালা ঝুলানো আছে যেগুলি মিম্বার থেকে ইমামদের কন্ঠ সারা মসজিদে ছড়িয়ে দিতে সাহায্য করে। মসজিদের বহু জানালা দিয়ে প্রাকৃতিক আলো প্রবেশ করে এবং উন্মুক্ততার অনুভূতি সৃষ্টি করে, যা ঐশ্বরিক চিন্তাভাবনায় সহায়ক।
মৌমা দাস
মৌমা দাস (জন্মঃ ২৪ ফেব্রুয়ারি ১৯৮৪) ভারতের পশ্চিমবঙ্গের একজন খ্যাতনামা টেবিল টেনিস খেলোয়াড়। তার জন্ম এবং বেড়ে ওঠা কলকাতা শহরে। ২০১৩ সালে তিনি অর্জুন পুরস্কার পান। ২০০৪ এথেন্স অলিম্পিকে মৌমা একক এর প্রতিদ্বন্দ্বিতা করেন। তার প্রথম অলিম্পিকে আত্মপ্রকাশের ১২ বছর পর মৈমার দ্বিতীয় বার অলিম্পিকে প্রতিদ্বন্দ্বিতা ২০১৬ রিও অলিম্পিকে।
কেরিয়ার
ডিসেম্বর ২০১৫ সালে কমনওয়েলথ চ্যাম্পিয়নশিপে মৌমা দাস দলগত পদক ছাড়াও এককে রৌপ্যপদক লাভ করেন এবং ভারতীয় টেবিল টেনিস খেলোয়াড়দের মধ্যে সর্বোচ্চ কমনওয়েলথ পদক জয়ের সম্মান লাভ করেন।
এপ্রিল ২০১৫তে হংকং শহরে অনুষ্ঠিত এশিয়ান বাছাইপর্ব টুর্নামেন্টে মৌমা ২০১৬ তে রিও অলিম্পিকে যাওয়ার যোগ্যতা অর্জন করেন। রিও অলিম্পিকে তার অবস্থান ছিল স্বল্পকালীন কারণ মহিলাদের ব্যক্তিগত বিভাগের প্রথম রাউন্ডেই অনেক উপরের র‍্যাংক বিশিষ্ট রোমানীয় খেলোয়াড় ড্যানিয়েলা ডোডিয়ানের কাছে পর্যদুস্ত হন।
সর্বোচ্চ রেকর্ডসমূহ
কানওয়ারজিৎ সিংহ
কানওয়ারজিৎ সিংহ, কানওয়ারজিৎ সিং রোজি বরকান্দি নামেও পরিচিত, তিনি একজন ভারতীয় রাজনীতিবিদ। তিনি পাঞ্জাবের শ্রীমুক্তসর সাহিব আসন থেকে বিধানসভার সদস্য। তিনি ২০১৭ সালের পাঞ্জাব বিধানসভা নির্বাচন জিতেছিলেন এবং শিরোমণি আকালি দলের অন্তর্ভুক্ত।
খান্ডুয়া শাড়ি
খান্ডুয়া (এছাড়াও মানিয়াবান্ধি বা কটকি) হল ওড়িশা থেকে উৎপন্ন একটি ঐতিহ্যবাহী "বাঁধা" বা ইক্কত শাড়ি। বিবাহের সময় মহিলারা এটি পরিধান করেন। এরই একটি বিশেষ ধরন জগন্নাথকে পরিধান করানো হয়। সেই কাপড়ের গায়ে গীতগোবিন্দের ছত্র লেখা থাকে। ১২ ফুট লম্বা কেন্দুলি খান্ডুয়া, যেটি খান্ডুয়ার একটি বিশেষ রূপ, এবং ২টি কানি (প্রতিটি কানি এক হাত পরিমান দীর্ঘ) খান্ডুয়া হিসাবে পরিধান করার জন্য জগন্নাথকে দেওয়া হয়। তাতে গীতা গোবিন্দের স্তবক এবং চিত্র অঙ্কিত থাকে।
পটভূমি
ভুবনেশ্বর (ওড়িশা রাজ্যের রাজধানী) থেকে প্রায় ৭০ কিমি দূরে, কটক জেলার তিগিরিয়া ব্লকের একটি ছোট গ্রাম নুয়াপাতনার খান্ডুয়া শাড়ি ও কাপড়ের একটি সমৃদ্ধ এবং গৌরবময় ঐতিহ্য রয়েছে। ঐতিহাসিকভাবে নুয়াপাতনার উৎপত্তি ও গুরুত্ব ভগবান জগন্নাথের মন্দির থেকে এসেছে। বুনকর (উড়িষ্যার তাঁতি সম্প্রদায়) নামক গ্রামের কারিগরদের একটি অংশকে মন্দিরের কাজে সেবক (ভগবানের সেবক) হিসাবে নিযুক্ত করা হয়েছিল। জগন্নাথ, সুভদ্রা এবং বলভদ্রের (ভাই ও বোন) জন্য আলংকারিক কাপড় বুনতে তাঁদের রাখা হয়েছিল। পরবর্তীকালে আলংকারিক পোশাকগুলি খান্ডুয়া শাড়ি (ওডিশার খান্ডুয়াপাটা) নামে পরিচিত হয়ে গেছে।
ব্যুৎপত্তি
ওডিয়া ভাষায় শরীরের নিচের অংশে পরিধান করা কাপড়কে খান্ডুয়া বলা হয়। ঐতিহ্যগতভাবে কেন্তুলি খান্ডুয়া কাপড় জগন্নাথের নিম্নাঙ্গের কাপড় হিসাবে নিবেদন করা হয়। কটক ও মানিয়াবান্ধা এই শাড়ির উৎপত্তিস্থল হওয়ার কারণে, বাকি দুটি নাম কটকী এবং মানিয়াবান্ধি রূপে উদ্ভূত হয়েছে।
ইতিহাস
কটকের মানিয়াবান্ধা ও নুয়াপাতনার তাঁতি সম্প্রদায় ঐতিহ্যগতভাবে এই ধরনের পাটা বুনন করে। গজপতিদের শাসনকালে, শাড়ি তৈরি করা হত এবং জগন্নাথ মন্দিরে নিয়ে যাওয়া হত। বাদাখেমুন্ডির নীলকন্ঠ দেবকে 'খান্ডুয়া শাড়ি' দেওয়া হয়েছিল। এটি খান্ডুয়া সিল্কের এক টুকরো দিয়ে তৈরি, যাকে কৌকান্দিকা বলা হয়।
ব্যবহৃত উপাদান
এই শাড়ির দুটি প্রধান কাঁচামাল হল রেশম এবং সুতির সুতো। তবে শাড়িটির আরও সৌন্দর্যবৃদ্ধি করতে এবং একে আরও আকর্ষণীয় করতে কারিগররা জরিও ব্যবহার করেন।
রঙ এবং নকশা
ঐতিহ্যগতভাবে খান্ডুয়া লাল বা কমলা রঙের হয়। লাল রঙ প্রাকৃতিকভাবে তৈরি করা হয় শাল (শাল গাছ) থেকে। নকশায় একটি পবিত্র হাতির মোটিফ রয়েছে যেটি বুদ্ধেরর প্রতিনিধিত্ব করে। এর চারপাশে রয়েছে ময়ূর, একটি বড় ও অনেক পাপড়িযুক্ত ফুল, নবগুঞ্জর নামে উড়িষ্যার একটি অনন্য প্রাণী এবং একটি দেউল কুম্ভ। নুয়াপাতনার খান্ডুয়া ইক্কতের হাতি, সাধারণত সম্বলপুরি শাড়ি এবং উড়িষ্যার অন্যান্য অঞ্চলের ইক্কতের হাতির মোটিফ থেকে আলাদা হয়। উড়িষ্যার অন্যান্য ইক্কতের পাড়ের তুলনায় খান্ডুয়া শাড়ির পাড় কারুকার্যহীন।
প্রযুক্ত কৌশল
এই শাড়ি বুননের জন্য, ৭০% তাঁতি ফ্লাই শাটল কাঠামোর তাঁত ব্যবহার করেন এবং বাকি ৩০% তাঁতি পিট তাঁত ব্যবহার করেন। গুচ্ছের মধ্যে ওয়েফট সুতা বিভিন্ন জায়গায় নকশা অনুযায়ী বাঁধা হয় তারপর রং করা হয়। সুতোর উপর সমস্ত রকম রং না দেওয়া পর্যন্ত বাঁধা, খোলা এবং রং করার প্রক্রিয়া চলতে থাকে। এই সুতো পিরনে প্যাঁচানো হয় এবং বুননের সময় তাঁতে ব্যবহার করা হয়।
অ্যাপল এ৯এক্স
অ্যাপল এ৯এক্স হলো অ্যাপল কর্তৃক ডিজাইনকৃত এবং টিএসএমসি কর্তৃক উৎপাদিত একটি ৬৪-বিট এআরএম ভিত্তিক সিস্টেম অন চিপ (SoC) যা ২০১৫ সালের ৯ সেপ্টেম্বর আইপ্যাড প্রো এর উদ্বোধনির সময় উপস্থাপন করা হয়েছিল। এ৯এক্স এর মধ্যে এম৯ মোশন কোপ্রোসেসর করেছে যা পূর্ববর্তী প্রজন্মের চিপগুলিতে দেখা যায় না। এটি এ৯ এর একটি প্রকরন এবং অ্যাপল দাবি করেছে যে এর পূর্বসূরী অ্যাপল এ৮এক্স এর তুলনায় এটির সিপিইউ পারফরম্যান্স ৮০% বেশি এবং জিপিইউ পারফরম্যান্স এর দ্বিগুণ।
ডিজাইন
অ্যাপল এ৯এক্স চিপে "টুইস্টার" নামের অ্যাপল-ডিজাইন ৬৪ বিট ARMv8-A ডুয়াল কোর সিপিইউ রয়েছে। এটিতে অ্যাপল এ৮এক্স এর দ্বিগুণ মেমরির ব্যান্ডউইথ এবং স্টোরেজ পারফরম্যান্স দিতে পারে।
এ৯এক্স এর তাৎপর্যপূর্ণ ডির‍্যাম ব্যান্ডউইথের কারণে এ৯ এর মতো এটিতে L3 ক্যাশ নেই। ১২.৯" আইপ্যাড প্রোতে এ৯এক্স চিপের সাথে ৪ জিবি এবং ৯.৭" আইপ্যাড প্রোতে ২ জিবি এলপিডিডিআর৪ মেমরি সংযুক্ত করা হয়েছে যার মোট ব্যান্ডউইথ ৫১.২ গিগাবাইট/সেকেন্ড। এসওসি এর কাস্টম ১২-কোরবিশিষ্ট পাওয়ারভিআর সিরিজ৭এক্সটি জিপিইউ চালানোর জন্য এই উচ্চ ব্যান্ডউইথ অত্যন্ত প্রয়োজনীয়। এ৯এক্স চিপটিতে এ৯ এর মতো র‍্যাম যুক্ত করা হয়
এ৯এক্স এ৯ এর মতো একই ন্যান্ড ইন্টারফেস ব্যবহার করে, যা অ্যাপল-ডিজাইন করা NVMe-ভিত্তিক একটি নিয়ন্ত্রক ব্যবহার করে যা PCIe সংযোগের মাধ্যমে তথ্য আদান প্রদান করে। আইপ্যাড প্রো-এর ন্যান্ড নকশাটি মোবাইল ডিভাইসগুলিতে ব্যবহার করা ফ্ল্যাশ মেমরির তুলনায় কম্পিউটারের এসএসডি-র সাথে অধিক সাদৃশ্যপূর্ণ। এটি আইপ্যাড প্রো-কে এর প্রতিযোগীদের তুলনায় স্টোরেজ পারফরম্যান্স এর দিক দিয়ে একটি গুরুত্বপূর্ণ সুবিধা দেয় যারা প্রায়শই তাদের স্টোরেজ সিস্টেমকে যুক্ত করতে এমএসএটিএ বা ইএমএমসি ব্যবহার করে।
ওয়াসানা পানিপুয়েক
ওয়াসানা পানিপুয়েক (জন্ম ১৪ ডিসেম্বর ১৯৬৮) একজন থাই স্প্রিন্টার। তিনি ১৯৮৪ সালের গ্রীষ্মকালীন অলিম্পিকে মহিলাদের ৪ × ১০০ মিটার রিলেতে প্রতিদ্বন্দ্বিতা করেছিলেন।
ক্যালরি
ক্যালরি শক্তির একটি একক, পুষ্টিবিজ্ঞানে যার বহুল ব্যবহার রয়েছে।
ক্যালরির সাথে মেট্রিক একক ও এসআই এককের সম্পর্ক রয়েছে। বৈজ্ঞানিক সম্প্রদায়কে এককটি সেকেলে পরিগণিত হয়। তবে কিছু কিছু ক্ষেত্রে এখনো ক্যালরি এককের ব্যবহার রয়েছে। শক্তির এসআই একক হলো জুল ; এক ক্যালরি (ছোট) ৪.১৮৪ জুলের সমান, আবার এক কিলোক্যালরি (বড়) ৪১৮৪ জুলের সমান।
ইতিহাস
নিকোলাস ক্লিমেন্ট ১৮১৯-১৮২৪ সালে প্রদত্ত ভাষণগুলোতে তাপশক্তির একক হিসেবে ক্যালরির প্রবর্তন করেন। এটি ছিল মূলত বড় ক্যালরি, বা আধুনিক কিলোক্যালরি। ১৮৪১ ও ১৮৬৭ সালে যথাক্রমে ফ্রেঞ্চ ও ইংরেজি অভিধানে ক্যালরি শব্দটি অন্তর্ভুক্ত হয়। লাতিন ক্যালর (Calor)   শব্দ থেকে এর উৎপত্তি, যার অর্থ তাপ।
ওয়েসলিয়ান বিশ্ববিদ্যালয়ের অধ্যাপক উইলবার অলিন অ্যাটওয়াটার সর্বপ্রথম ১৮৮৭ সালে পুষ্টিবিজ্ঞানে "ক্যালরি" শব্দের ব্যবহার করেন।
১৮৯৬ সালে সিজিএস একক ক্যালরির ব্যবহার শুরু হয়। তবে শক্তির পূর্ব-প্রচলিত একক আর্গ তখনো বহাল ছিল (বিজ্ঞানী ক্লসিয়াস ১৮৬৪ সালে আর্গ এককের ধারণা প্রদান করেন। তখন এর নাম ছিল এর্গন। ১৮৮২ সালে আর্গ এককের আনুষ্ঠানিক ব্যবহার শুরু হয়।)।
১৯২৮ সালের দিকে ক্যালরির ব্যবহার নিয়ে বিভ্রান্তি দেখা দেয়। ছোট ক্যালরি ও বড় ক্যালরির মধ্যে পার্থক্য নিরূপণে বড় হাতের অক্ষর ব্যবহারের যৌক্তিকতা নিয়েও প্রশ্ন উত্থাপিত হয়। ১৯৪৮ সালে আন্তর্জাতিক পরিমাপ সম্মেলনে আনুষ্ঠানিকভাবে ক্যালরির ব্যবহার নিরুৎসাহিত করা হয়।
একসময় ক্যালরিকে ইংরেজিতে "Calory" লেখা হত। তবে বর্তমানে এর প্রচলন নেই।
পুষ্টিবিজ্ঞানে ব্যবহার
যুক্তরাষ্ট্রে পুষ্টিবিজ্ঞানীরা কিলোক্যালরি এককটিই ব্যবহার করতে পছন্দ করেন। তবে শারীরতত্ত্ববিদরা কিলোজুল এককটিই ব্যবহার করে থাকেন। অন্যান্য দেশে অবশ্য কিলোজুল এককটিই অধিক ব্যবহৃত হয়। যুক্তরাষ্ট্রের খাদ্য মোড়কীকরণ আইনে কিলোক্যালরি এককের ব্যবহার বাধ্যতামূলক। খাদ্যপণ্যের মোড়কে কিলোজুল একক ব্যবহার করা গেলেও উক্ত মোড়কে কিলোক্যালরি একক অবশ্যই থাকতে হবে। অস্ট্রেলিয়া ও নিউজিল্যান্ডের আইন সম্পূর্ণ বিপরীত। সেখানে খাদ্যপণ্যের মোড়কে কিলোক্যালরি একক ব্যবহার করা গেলেও কিলোজুল একক অবশ্যই ব্যবহার করতে হবে।
মোবাইল অপারেটিং সিস্টেম
thumb|মোবাইল অপারেটিং সিস্টেম [[অ্যান্ড্রয়েড (অপারেটিং সিস্টেম)|অ্যান্ড্রয়েড]]
একটি মোবাইল অপারেটিং সিস্টেম (বা মোবাইল ওএস) ফোন, ট্যাবলেট বা অন্যান্য মোবাইল ডিভাইসগুলির জন্য একটি অপারেটিং সিস্টেম। যদিও সাধারণত ল্যাপটপের মতো কম্পিউটারগুলতে 'মোবাইল' থাকে, তবে সাধারণত ব্যবহৃত অপারেটিং সিস্টেমগুলিকে মোবাইলের ক্ষেত্রে বিবেচনা করা হয় না, যেমনটি মূলত ডেক্সটপ কম্পিউটারের জন্য ডিজাইন করা হয়েছিল যা ঐতিহাসিকভাবে নেই বা নির্দিষ্ট মোবাইল বৈশিষ্ট্যগুলির প্রয়োজন নেই এই পার্থক্য কিছু নতুন অপারেটিং সিস্টেমে ধ্বনিত হচ্ছে যা উভয় ব্যবহারের জন্য তৈরি হাইব্রিড। মোবাইল অপারেটিং সিস্টেম একটি ব্যক্তিগত কম্পিউটার অপারেটিং সিস্টেমের বৈশিষ্ট্যগুলিকে মোবাইল বা হ্যান্ডহেল্ড ব্যবহারের জন্য উপযোগী অন্যান্য বৈশিষ্ট্যগুলির সাথে একত্রিত করে; সাধারণত সহ, এবং নিম্নলিখিত আধুনিক মোবাইল সিস্টেমের মধ্যে আবশ্যক বিবেচনা অধিকাংশ; একটি টাচস্ক্রীন, সেলুলার, ব্লুটুথ, ওয়াই-ফাই সুরক্ষিত প্রবেশাধিকার, ওয়াই-ফাই, গ্লোবাল পজিশনিং সিস্টেম (জিপিএস) মোবাইল গৌণ, ভিডিও- এবং একক-ফ্রেম ছবি ক্যামেরা, স্পিরিচ শনাক্তকরণ, ভয়েস রেকর্ডার, মিউজিক প্লেয়ার, ক্ষেত্রের যোগাযোগের কাছাকাছি এবং ইনফ্রারেড ব্লাস্টার।.
অ্যান্ড্রয়েড
অ্যান্ড্রয়েডটি গুগল দ্বারা তৈরি একটি মোবাইল অপারেটিং সিস্টেম, লিনাক্স কার্নেল এবং অন্যান্য ওপেন সোর্স সফটওয়্যারের একটি সংশোধিত সংস্করণ এবং প্রাথমিকভাবে টাচস্ক্রিন মোবাইল ডিভাইস যেমন স্মার্টফোন এবং ট্যাবলেটগুলির জন্য ডিজাইন করা হয়েছে। উপরন্তু, গুগল আরও টেলিভিশন, গাড়িগুলির জন্য অ্যান্ড্রয়েড অটো এবং কব্জি ঘড়িগুলির জন্য অ্যান্ড্রয়েড ওয়্যারসের জন্য একটি উন্নত ইউজার ইন্টারফেসের সাথে আরও উন্নত হয়েছে। অ্যান্ড্রয়েডের বৈচিত্রগুলিও গেম কনসোল, ডিজিটাল ক্যামেরা, পিসি এবং অন্যান্য ইলেকট্রনিক্সগুলিতে ব্যবহার করা হয়। প্রাথমিকভাবে অ্যান্ড্রয়েড ইনকর্পোরেটেড দ্বারা তৈরী, গুগল ২০০৫ সালে কেনা হয়েছিল, সেপ্টেম্বর ২০০৮ এ প্রথম বাণিজ্যিক অ্যান্ড্রয়েড ডিভাইসের সাথে ২০০৭ সালে অ্যান্ড্রয়েড উন্মোচন করা হয়েছিল। অপারেটিং সিস্টেমটি একাধিক প্রধান রিলিজের মাধ্যমে চলে গেছে, বর্তমান সংস্করণটি 8.1 "ওরিও", ডিসেম্বর ২০১৭ সালে মুক্তি হয়। অ্যান্ড্রয়েড ২০১১ সাল থেকে ২০১৩ সাল থেকে স্মার্টফোনে সেরা বিক্রির ওএস এবং ২০১৩ সাল থেকে ট্যাবলেটে রয়েছে। মে ২০১৭ সালের হিসাবে, এটি দুই বিলিয়নের বেশি মাসিক সক্রিয় ব্যবহারকারী, যে কোনও অপারেটিং সিস্টেমের বৃহত্তম ইনস্টলেড বেস এবং ২০১৭ সালের হিসাবে গুগল প্লে 3.5 মিলিয়ন অ্যাপ্লিকেশন উপর বৈশিষ্ট্য সঞ্চয়।
আইওএস
আইওএস (পূর্বে আইফোন ওএস) হল একটি মোবাইল অপারেটিং সিস্টেম যা অ্যাপল ইনক। এটি এমন অপারেটিং সিস্টেম যা বর্তমানে আইফোন, আইপ্যাড, এবং আইপড টাচ সহ কোম্পানির মোবাইল ডিভাইসগুলির বেশিরভাগই ক্ষমতাশালী। অ্যানড্রইড পরে বিশ্বব্যাপী এটি দ্বিতীয় জনপ্রিয় মোবাইল অপারেটিং সিস্টেম। আইফোনের জন্য মূলত ২০১৭ সালে আনুষ্ঠানিকভাবে উন্মুক্ত করা হয়েছিল, আইপ্যাড অন্যান্য অ্যাপল ডিভাইস যেমন আইপড টাচ (সেপ্টেম্বর ২০১৭) এবং আইপ্যাড (জানুয়ারী ২০১০) সমর্থন করার জন্য বাড়ানো হয়েছে। ২০১৭ সালের জানুয়ারী হিসাবে, অ্যাপলের অ্যাপ স্টোরটিতে 2.2 মিলিয়নেরও বেশি iOS অ্যাপ্লিকেশন রয়েছে, যার মধ্যে 1 মিলিয়ন যা iPads এর জন্য নেটিভ। এই মোবাইল অ্যাপ্লিকেশনগুলি একসঙ্গে ১৩০ বিলিয়ন বার ডাউনলোড হয়েছে।
উইন্ডোজ ফোন
উইন্ডোজ ফোন (ডব্লিউপি) উইন্ডোজ মোবাইল এবং জুনের প্রতিস্থাপন উত্তরাধিকারী হিসাবে স্মার্টফোনের জন্য মাইক্রোসফ্ট দ্বারা উন্নত মোবাইল অপারেটিং সিস্টেমের একটি পরিবার। উইন্ডোজ ফোন মেট্রো নকশা ভাষা থেকে প্রাপ্ত একটি নতুন ইউজার ইন্টারফেস বৈশিষ্ট্য। উইন্ডোজ মোবাইলের বিপরীতে এটি প্রধানত এন্টারপ্রাইজ বাজারের পরিবর্তে ভোক্তা বাজারে লক্ষ করা যায়। এটি প্রথম উইন্ডোজ ফোন 7 এর সাথে অক্টোবর ২০১০ সালে চালু করা হয়েছিল। উইন্ডোজ ফোন ৮.১ অপারেটিং সিস্টেমের সর্বশেষ প্রকাশন, ১৪ এপ্রিল, ২০১৪ তারিখে প্রকাশ করা হয়।
উইন্ডোজ ফোনটি ২০১৫ সালে উইন্ডোজ ১০ মোবাইল দ্বারা প্রতিস্থাপিত হয়েছে; এটি একটি ছোট, স্ক্রিনিং ট্যাবলেটগুলি অন্তর্ভুক্ত করার জন্য এটির প্রসারিত সম্প্রসারণ সহ একটি নতুন ইউনিফাইড অ্যাপ্লিকেশন ইকোসিস্টেম সহ- তার পিসি সমকক্ষের সাথে একীকরণ এবং একীকরণের উপর বৃহত্তর পরিমাণে জোর দেয়। ৮ অক্টোবর, ২০১৭ তারিখে, জো বেলফাইওর ঘোষণা দেয় যে উইন্ডোজ ১০ মোবাইলের কাজ বাজারের অভাবের কারণে এবং অ্যাপ্লিকেশান ডেভালোপারদের কাছ থেকে আগ্রহের অভাবের কারণে ঘনিষ্ঠভাবে কাজ করছে।
অক্সিজেন ওএস
ওয়ানপ্লাস ফোনের জন্য এ প্লাটফর্ম তৈরী করা হয়। অক্সিজেনওএস হল একটি অ্যানড্রয়েড-ভিত্তিক ওএস যা চীনা স্মার্টফোন নির্মাতা ওয়ানপ্লাস দ্বারা তাদের স্মার্টফোনের জন্য একচেটিয়াভাবে তৈরি করা হয়েছে। অক্সিজেনওএস তাদের বিদেশী বাজারের জন্য তৈরি করা হয়েছিল। হাইড্রোজেনওএস নামক চীনা বাজারের জন্য বিশেষভাবে ডিজাইন করা ওএসের আরেকটি সংস্করণও ছিল।
বাজার ভাগ
২০০৬ সালে, অ্যান্ড্রয়েড, আইওএস এবং উইন্ডোজ ফোনটি ছিল না এবং ৬৪ মিলিয়ন স্মার্টফোন বিক্রি হয়েছিল। ২০১৬ চতুর্থ কোয়ার্টার এ ৪৩১.৫৩ মিলিয়ন স্মার্টফোন বিক্রি হয়েছিল এবং অ্যান্ড্রয়েডের জন্য বিশ্বব্যাপী শেয়ারের শেয়ার ছিল ৮১.৭%, আইওএসের জন্য ১৭.৯%, উইন্ডোজ ১০ মোবাইলের জন্য ০.৩% এবং অন্য সব প্ল্যাটফর্মে ০.১%। ২২ শে অক্টোবর, ২০১২ (এবং পরবর্তী সপ্তাহান্তে), মোবাইলটি সংখ্যাগরিষ্ঠ দেখিয়েছে। ২৭ শে অক্টোবর থেকে, ডেস্কটপটি বেশিরভাগ দেখায়নি, এমনকি সপ্তাহেও নয়। এবং স্মার্টফোন নির্মাতা ২৩ শে ডিসেম্বর থেকে বছরের শেষ পর্যন্ত সংখ্যাগরিষ্ঠতা দেখিয়েছে, ক্রিসমাস দিবসে ৫৮.২% শেয়ারের শীর্ষে রয়েছে। "মোবাইল" -তাহলে বড় আকারের স্মার্টফোনের জন্য ট্যাবলেটগুলি ৬৩.২% সংখ্যাগরিষ্ঠতা দিতে পারে। একটি অস্বাভাবিকভাবে উচ্চ শীর্ষ, একইভাবে উচ্চ ১৭ ই এপ্রিল, ২০১৭ তারিখে ঘটেছে, তারপরে শুধুমাত্র স্মার্টফোন সামান্য কম এবং ট্যাবলেট ভাগ কিছুটা বেশি বেড়েছে, তাদের সাথে ৬২.৮৮% মিলিত হয়েছে।
গোবর গোহ
যতীন্দ্রচরণ গুহ (১৩ মার্চ ১৮৯২ - ২ জানুয়ারি ১৯৭২) ওরফে গোবর গোহ (সাহেবদের উচ্চারণে ‘গুহ’ হয়ে গিয়েছিল ‘গোহ’ ) ছিলেন এক বিশ্ববিখ্যাত ভারতীয় কুস্তিগীর ও পালোয়ান। ১৯২১ সালে তিনি প্রথম এশীয় ব্যক্তি যিনি মার্কিন যুক্তরাষ্ট্রে অনুষ্ঠিত বিশ্ব লাইট হেভিওয়েট চ্যাম্পিয়নশিপ জেতেন।
প্রারম্ভিক জীবন
গোবর গুহ ছিলেন এক কুস্তিগীর বংশের সন্তান। কলকাতার গুহ পরিবার শরীরচর্চা ও শরীরচর্চার পৃষ্ঠপোষকতার জন্য পরিচিত ছিল। গোবরের পিতামহের পিতামহ শিবচরণ গুহ আধুনিক বঙ্গের প্রথম আখড়াটি স্থাপন করেন কলকাতার হোগোলকুঁড়িয়ায়, বর্তমান শোভাবাজার মসজিদবাড়ি স্ট্রীটে। পিতামহ অম্বিকাচরণ গুহ বা অম্বু গোহ ছিলেন ভারতবিখ্যাত কুস্তিগীর। তিনি ছিলেন বাংলার আখড়া সংস্কৃতির প্রচলনের পথিকৃৎ। স্বামী বিবেকানন্দ, স্বামী ব্রহ্মানন্দ ও বাঘাযতীন আসতেন তাঁর আখড়ায় কুস্তি শিখতে। পিতা রামচরণ গুহও ছিলেন কুস্তিগীর। তাঁর জ্যাঠা ক্ষেত্রচরণ গুহ ওরফে খেতু গোহ ছিলেন ভারতবিখ্যাত কুস্তিগির।
গোবর গোহে জন্ম ১৮৯২ সালের ১৩ মার্চ কলকাতার মসজিদবাড়ি স্ট্রিটের এই বিখ্যাত কুস্তিগির পরিবারে। ছোটবেলায় তাঁর নাদুসনুদুস চেহারা দেখে পিতামহ অম্বুবাবু তাঁকে রসিকতা করে ‘গোবরের ড্যালা’ বলতেন। সেই থেকে তাঁর ডাকনাম হয় গোবর। পিতামহের রসিকতায় গোবরের জেদ চেপে যায়। তিনি পিতামহের কাছেই প্রথমিক অনুশীলন শুরু করেন। তাঁর পিতা ও খুল্লতাত চেতুবাবুর কাছেও তিনি কুস্তির শিক্ষা নেন। তারপর কঠোর অনুশীলন শুরু করেন গুহ পরিবাবের আখড়াতেই কর্মরত নামকরা কুস্তিগীর খোলসা চৌবে ও রহমানি পালোয়ানের নিকট।
১৯১০ সালে মেট্রোপলিটন স্কুল থেকে গোবর থেকে এন্ট্রান্স পাশ করলেন ও ডাকযোগে সমাজবিজ্ঞান, মনোবিজ্ঞান ও স্বাস্থ্য বিজ্ঞান বিষয়ে শিক্ষা গ্রহণ করেছিলেন। আঠারো বছরের গোবরের উচ্চতা তখন ছয় ফুট এক ইঞ্চি ও ওজন ২৯০ পাউন্ড। তাঁর স্ফীত ছাতি হয় ৪৮ ইঞ্চি। সেই বয়সেই তিনি শুরু করলেন পেশাদার কুস্তিগিরের জীবন।
কর্মজীবন
১৯১০ সালে মাত্র ১৮ বছর বয়সে গোবর পেশাদার কুস্তিগীর হিসেবে তার কর্মজীবন শুরু করেন। তার প্রথম প্রতিদ্বন্দ্বী ত্রিপুরার মহারাজার সভা পালোয়ান নবরঙ সিংহ, যদিও এর জন্য তিনি কোন অর্থ পাননি। সেই বছরই লন্ডনের জন বুল সোসাইটি কুস্তির এক বিশ্ব চ্যাম্পিয়নশিপ আয়োজন করে। সেখানে বিশ্বের সমস্ত নামকরা কুস্তিগীরদের আমণ্ত্রন করা হয়। ব্রিটিশ ভারতের প্রতিনিধিত্ব করেন গামা পালোয়ান ও গোবর গুহ। সেবারের ইউরোপ যাত্রাকালে গোবর ইংল্যান্ড, সুইজারল্যান্ড ও ইতালিতে বিভিন্ন কুস্তিগীরদের সাথে লড়েন। গোবর দ্বিতীয়বার ইউরোপ যাত্রা করেন ১৯১২ সালে। এই যাত্রায় গোবর প্যারিসে একটি কুস্তি প্রতিযোগিতায় বিশ্বের প্রথম কৃষ্ণাঙ্গ হেভিওয়েট বিশ্বচ্যাম্পিয়নের বিরুদ্ধে লড়েন। এর পরে তিনি স্কটল্যান্ডের সেরা কুস্তিগীর ক্যাম্পবেলকে পরাস্ত করেন। তার পর তিনি লড়েন স্কটল্যান্ডের আর এক বিখ্যাত কুস্তিগীর জিমি এসনের বিরুদ্ধে। কুস্তির পালাতে এসন সর্বক্ষণ বেআইনিভাবে মুষ্টি চালনা করা সত্ত্বেও গোবর এসনকে ভুপতিত করতে সমর্থ হন। যুদ্ধ শুরু হলে তিনি ১৯১৫ সালে দেশে ফিরে আসেন।
যুদ্ধের পর ১৯২০ সালে গোবর ইউরোপ ও আমেরিকা যাত্রা করেন। আমেরিকায় তিনি বিশ্ব পেশাদার কুস্তি চ্যাম্পিয়নশিপে অংশগ্রহণ করেন। সান ফ্রান্সিস্কোর কলিসিয়ামে অনুষ্ঠিত উক্ত প্রতিযোগিতায় তদানীন্তন লাইট হেভিওয়েট বিশ্বচ্যাম্পিয়ন অ্যাড সান্তেলকে পরাস্ত করেন এবং প্রথম এশীয় হিসেবে বিশ্বচ্যাম্পিয়নের খেতাব পান। এর পর তিনি এড লুইসের বিরুদ্ধে লড়েন, যাকে সর্বকালের সেরা পেশাদার কুস্তিগীর মানা হয়। লুইস গোবরের উপর বারংবার হেডলক পদ্ধতি ব্যবহার করে অকৃতকার্য হন। কয়েক রাউন্ড পর লুইস একবার গোবরকে ভূপতিত করেন এবং গোবরও একবার লুইসকে ভূপতিত করেন। এর পর লুইস বেআইনিভাবে মুষ্টি চালনা করলেও বিচারকরা তা উপেক্ষা করেন। গোবর বিচারকদের দৃষ্টি আকর্ষণ করলে লুইস অতর্কিতে তাকে আক্রমণ করে ভূপতিত করলে গোবর অচৈতন্য হয়ে পড়েন। এর পর গোবর ইউরোপ ও আমেরিকার নানা স্থানে কুস্তি প্রতিযোগিতায় অংশগ্রহণ করেন। ১৯২৬ সালে তিনি সফর শেষ করে দেশে ফেরেন।
১৯২৯ সালে কলকাতার পার্ক সার্কাস ময়দানে গোবর এবং ছোট গামার মধ্যে এক স্মরণীয় লড়াই হয়। লড়াইয়ে দুই কুস্তিগীরই ভারতীয় কুস্তির সমস্ত কৌশলের প্রদর্শন করেন। লড়াই অমীমাংসিতভাবে শেষ হলেও টেকনিকাল কারণে ছোট গামাকে জয়ী ঘোষণা করা হয়।
কুস্তির পাশাপাশি গোবর তাদের পারিবারিক আখড়ার পরিচালনাও করতেন। ১৯৩৬ সালে তিনি মসজিদবাড়ি স্ট্রীটের আখাড়াকে উঠিয়ে নিয়ে এসে হেদুয়ার কাছে গোয়াবাগান স্ট্রীটে স্থাপন করেন। ১৯৪৪ সালে গোবর পেশাদার কুস্তি থেকে অবসর গ্রহণ করেন।
প্রভাব
গোবর ভারতীয় কুস্তিকে বিশ্বের দরবারে এক উচ্চ স্থানে নিয়ে গিয়েছিলেন। তিনি ভারতীয় কুস্তির রীতিতে বহু নতুন প্যাঁচের উদ্ভাবন করেন। তার উদ্ভাবিত ধোঁকা, টিব্বি, গাধানেট, ঢাক, টাং, পাট, ধোবা পাট, কুল্লা, রদ্দা, নেলসান ইত্যাদি ভারতীয় কুস্তি রীতিতে সংযোজিত হয়। তার সর্বাধিক প্রচলিত পদ্ধতি হল রদ্দা।
ঊনবিংশ শতাব্দী থেকেই কলকাতায় আখড়া সংস্কৃতি ও কুস্তির প্রচলন হয়। কিন্তু তা মধ্যবিত্ত বাঙালি হিন্দু সমাজের মধ্যে ব্যাপকভাবে বিস্তারলাভ করেনি। তখনও পর্যন্ত কুস্তিকে পঞ্জাবী মুসলমানদের একচেটিয়া বলে মনে করা হত। বিংশ শতাব্দীর বিশ ও ত্রিশের দশকে প্রধানত: গোবর গুহর সফল্যেই মধ্যবিত্ত বাঙালি হিন্দু সমাজের মধ্যে কুস্তির প্রচলন হয়। গোবর গুহর আখড়ায় কুস্তি করতে আসতেন সত্যেন্দ্রনাথ দত্ত, মান্না দে প্রমুখ। ব্যায়ামবীরদের মধ্যে নীলমণি দাস, বিষ্ণুচরণ ঘোষ, মনোহর আইচ, মনতোষ রায় প্রত্যকেই আসতেন তার আখড়ায়। ১৯৫২ অলিম্পিকে ব্রোঞ্জজয়ী কুস্তিগীর খাশাবা দাদাসাহেব যাদব গোবর গুহর আখড়াতেই কুস্তির পাঠ নিয়েছিলেন। গোবর গুহর ছাত্রদের মধ্যে ছিলেন বনমালী ঘোষ, জ্যোতিষচরণ ঘোষ ও বিশ্বনাথ দত্ত।
মৃত্যু
১৯৭২ সালের ২ জানুয়ারি, সেই রাতেই হৃদরোগে আক্রান্ত হলেন। মুখে যন্ত্রণার চিহ্ন নেই, পরম শান্তিতে চিরঘুমিয়ে ছিলেন তিনি ।
স্মৃতি
১৯৯২ সালে গোবর গুহর অনুগামীরা তার আখড়ায় তার জন্মশতবার্ষিকী পালন করেন। ১৯৯৬ সালে পশ্চিমবঙ্গের তদানীন্তন রাজ্যপাল রঘুনাথ রেড্ডি কলকাতার আজাদ হিন্দ বাগে গোবর গুহর আবক্ষ মূর্তি উন্মোচন করেন। পরবর্তীকালে গোয়াবাগান স্ট্রীটের নাম পাল্টে গোবর গুহ সরণি রাখা হয়।
আরামবাগ হাই স্কুল
আরামবাগ হাই স্কুল হুগলির আরামবাগের সবচেয়ে প্রাচীন স্কুল। এটি স্থাপিত হয়েছে ১৮৬১ সালে। এটি পশ্চিমবঙ্গ মধ্য শিক্ষা পরিষদ এবং পশ্চিমবঙ্গ উচ্চ মাধ্যমিক শিক্ষা পরিষদের অন্তর্ভুক্ত। ২২ ডিসেম্বর ১৯৪৫ সালে এই স্কুলটি কলকাতা বিশ্ববিদ্যালয়ের সাহায্য ও অনুমোদন লাভ করে। এটি দ্বারকেশবর নদীর তীরে অবস্থিত।
ইতিহাস
১৮৬১ সালে ইংরেজি শিক্ষাদান জন্য ব্রিটিশ সরকার স্কুলটি প্রতিষ্ঠা করে। ১ মার্চ, ১৯৪৫ তারিখে, বিদ্যালয় (সম্পূর্ণরূপে এডেড) বেতন ঘাটতি প্রকল্প অধীনে আসে। ২২ ডিসেম্বর, ১৯৪৫ তারিখে, স্কুলের কলকাতা বিশ্ববিদ্যালয়ের রেজিস্ট্রার দ্বারা স্বীকৃত এবং এডেড ছিল।
হনুমান প্রসাদ
হনুমান প্রসাদ একজন ভারতীয় রাজনীতিবিদ। তিনি রাজস্থানের সুরযগড় আসন থেকে বিধানসভার সদস্য ছিলে। তিনি ভারতীয় জাতীয় কংগ্রেসের নেতা।
ক্যারিয়ার
হনুমান প্রসাদ একজন অবসরপ্রাপ্ত ভারতীয় প্রশাসনিক কর্মকর্তা (আইএএস) এবং রাজস্থান পাবলিক সার্ভিস কমিশনের প্রাক্তন চেয়ারম্যান। তিনি ঝুনঝুনু জেলা পরিষদের প্রাক্তন প্রমূখ এবং রাজ্য এসসি কমিশনের প্রাক্তন চেয়ারম্যান।
শেরি ক্রাহাম
শেরি ক্রাহাম তালাবানি কুর্দিস্তান ভিত্তিক এনজিও, সিড ফাউন্ডেশন এবং মার্কিন ভিত্তিক সিড ফর চেঞ্জের প্রেসিডেন্ট এবং নির্বাহী পরিচালক, যা ইরাকের কুর্দিস্তান অঞ্চলের সামাজিক, শিক্ষাগত এবং অর্থনৈতিক উন্নয়নকে সমর্থন করে। সিডের ফোকাস কুর্দিস্তানে সহিংসতা এবং সংঘাতথেকে বেঁচে যাওয়া ব্যক্তিদের তাদের জীবন পুনরুদ্ধার এবং পুনর্গঠনে সহায়তা করছে। কুর্দিস্তান এবং মার্কিন যুক্তরাষ্ট্রে, শেরি বাস্তুচ্যুত, নারী ও শিশু এবং লিঙ্গ ভিত্তিক সহিংসতা থেকে বেঁচে যাওয়া সহ সবচেয়ে দুর্বলদের জন্য একজন স্পষ্টবাদী উকিল।
২০১২ সালে ইরাকের কুর্দিস্তানে যাওয়ার আগে, শেরি একজন ঊর্ধ্বতন মার্কিন সরকারী কর্মকর্তা ছিলেন, যেখানে তিনি ১৯৯৮-২০১২ সাল পর্যন্ত পররাষ্ট্র নীতি, আন্তর্জাতিক উন্নয়ন এবং বৈদেশিক সহায়তা প্রোগ্রামিং সম্পর্কিত বিভিন্ন পদে দায়িত্ব পালন করেন।
২০০৪ - ২০১২ সাল পর্যন্ত তিনি মিলেনিয়াম চ্যালেঞ্জ কর্পোরেশনে (এমসিসি) নীতি ও মূল্যায়নের উপ-ভাইস প্রেসিডেন্ট হিসেবে কাজ করেন, যা বিশ্বের দরিদ্রতম দেশগুলোতে অর্থনৈতিক প্রবৃদ্ধি কার্যক্রমের উপর মনোনিবেশ করে একটি মার্কিন সরকারী সংস্থা। এই পদের আগে তিনি ১৯৯৮-২০০৩ সাল পর্যন্ত পররাষ্ট্র বিভাগে কাজ করেন, ২০০৩ সালে কোয়ালিশন প্রোবিভিওনাল অথরিটির অধীনে ইরাকে কাজ করেন, আন্ডার সেক্রেটারির জন্য এবং ১৯৯৮-২০০১ সাল পর্যন্ত ইরাক ডেস্ক অফিসার হিসেবে চার বছর কাজ করেন। তিনি ফ্লোরিডা আটলান্টিক বিশ্ববিদ্যালয় থেকে রাষ্ট্রবিজ্ঞানে স্নাতক ডিগ্রী অর্জন করেন, এবং ১৯৯৯ সালে শেরি জর্জ ম্যাসন ইউনিভার্সিটি স্কুল অফ ল থেকে জুরিস ডক্টরেট আইন ডিগ্রি লাভ করেন। তিনি তার স্বামী কুবাদ তালাবানি এবং তাদের দুই সন্তানের সাথে কুর্দিস্তানের আরবিলে থাকেন।
মুথুলক্ষ্মী রেড্ডী
'''ডা. মুথুলক্ষ্মী রেড্ডী''' (১৮৮৬-১৯৬৮) ভারতের এক চিকিৎসক ও সমাজ সংস্কারক ছিলেন। তিনি ভারতের প্রথম মহিলা বিধায়ক ছিলেন। ১৯২৭ সালে তাকে মাদ্রাজ বিধান পরিষদে মনোনীত করা হয়েছিল। এরপর থেকে সমাজ সংস্কার ও নারী অধিকার আদায়ের জন্য অক্লান্ত পরিশ্রম করে গিয়েছেন। তিনি ছিলেন প্রথম নারী, যিনি পুরুষদের জন্য কলেজে ভর্তি হয়েছিলেন। তিনি সরকারি মাতৃত্ব ও চক্ষুসংক্রান্ত হাসপাতালের প্রথম নারী সার্জন ছিলেন। এছাড়াও তিনি ভারতবর্ষের প্রথম নারী বিধায়ক, জেলা পরিষদের উপ-সভাপতি, রাজ্য সমাজ কল্যাণ উপদেষ্টা বোর্ডের প্রথম সভাপতি ও মাদ্রাজ পৌরনিগম অভয় হোমের প্রথম পৌরমাতা ছিলেন।
প্রারম্ভিক জীবন
তিনি জন্মেছিলেন ব্রিটিশ ভারতের মাদ্রাজ প্রেসিডেন্সির অন্তর্গত দেশীয় রাজ্য পুদুকোত্তাইয়ে। তিনি শত বাধাবিপত্তি আসা সত্ত্বেও লেখাপড়া চালিয়ে গিয়েছিলেন। ১৯০৭ সালে মাদ্রাজ মেডিকেল কলেজে ভর্তি হন। সেখানে তিনি অসাধারণ ফলাফল করেন। ১৯১২ সালে তিনি ডাক্তারি পাস করেন। তিনি ভারতবর্ষের প্রথম দিককার মহিলা ডাক্তারদের মাঝে অন্যতম। এরপর তিনি অ্যানি বেসান্ত ও মহাত্মা গান্ধীর প্রভাবে প্রভাবান্বিত হন।
তার পিতা এস. নারায়ণসামি, মহারাজা কলেজের অধ্যক্ষ ছিলেন। তার মা চন্দ্রাম্মাল এস. নারায়ণসামি প্রথা ভেঙে তাকে স্কুলে পাঠিয়েছিলেন। শত প্রতিকূলতা সত্ত্বেও লেখাপড়া চালিয়ে গিয়েছিলেন মুথুলক্ষ্মী রেড্ডী।
ম্যাট্রিকুলেশন পাস করার পরও তাকে মুখোমুখি হতে হয় সীমাহীন প্রতিকূলতার। তিনি কলেজে ভর্তি হন। কলেজেও তিনি কৃতিত্বের স্বাক্ষর রাখেন।
১৯০৭ সালে মাদ্রাজ মেডিকেল কলেজে ভর্তি হন মুথুলক্ষ্মী রেড্ডী। ১৯১২ সালে তিনি ডাক্তারি পাস করেন। এরপর তিনি সরকারি মাতৃত্ব ও চক্ষুসংক্রান্ত হাসপাতালের প্রথম নারী সার্জন হিসেবে নিযুক্ত হন। ১৯১৪ সালে তিনি ডা. সুন্দর রেড্ডীর সাথে বিবাহবন্ধনে আবদ্ধ হন।
সমাজ সংস্কারমূলক কাজ
তিনি উচ্চশিক্ষার্থে বিলেত গিয়েছিলেন। মাদ্রাজ বিধান পরিষদে উপসভাপতি হওয়ার আগে চিকিৎসা করা ছেড়ে দিয়েছিলেন তিনি। তিনি ভারতবর্ষের প্রথম নারী বিধায়ক। তিনি বিধায়ক থাকাকালীন নারীদের জন্য অবদান রেখেছেন। পরিত্যক্ত নারীদের জন্য মাদ্রাজে বিনামূল্যে থাকা ও খাওয়ার 'অভয় হোম' চালু করেছিলেন তিনি।
তিনি নারী ও শিশুদের জন্য বিশেষ হাসপাতাল তৈরীর প্রস্তাব আইনসভায় এনেছিলেন। তার প্রস্তাব গৃহীত হয়।
তিনি নিখিল ভার‍ত নারী কনফারেন্সের সভাপতি ছিলেন। তিনি পতিতালয় এবং নারী ও শিশু পাচার বিরোধী একটি বিল আইনসভায় উত্থাপন করেছিলেন। বিলটি গৃহীত হয়েছিল। তিনি পতিতালয় থেকে আগত নারীদের পুনর্বাসনে নিয়েছিলেন বিশেষ ব্যবস্থা। তিনি সমাজের বিভিন্ন প্রান্তের নারীদের উন্নতির জন্য অক্লান্ত পরিশ্রম করেছেন। সরকারকে তিনি সুপারিশ করেন ছেলেদের বিয়ের ন্যূনতম বয়স ২১ ও মেয়েদের বিয়ের ন্যূনতম বয়স ১৬ করার জন্য। এছাড়াও তিনি ক্যান্সার ইন্সটিটিউট চালু করেছিলেন। নারীদের জন্য শৌচালয় প্রতিষ্ঠা ও বস্তিবাসীদের জন্য চিকিৎসাসেবা নিশ্চিত করতে, তিনি রেখেছেন অপরিসীম অবদান।
আশি বছর বয়সেও তিনি প্রাণচঞ্চল ছিলেন। ১৯৫৬ সালে তিনি পদ্মভূষণ পুরস্কারে ভূষিত হন।
রাজনৈতিক জীবন
তিনি সমাজ থেকে দেবদাসী প্রথা উচ্ছেদে অগ্রণী ভূমিকা রেখেছেন। ১৯৩০ সালে মহাত্মা গান্ধীকে অন্যায়ভাবে কারান্তরীণ করার প্রতিবাদে তিনি আইনসভা থেকে পদত্যাগ করেন।
কৈলাশ চন্দ্র ত্রিবেদী
কৈলাশ চন্দ্র ত্রিবেদী (মৃত্যু: ৭ অক্টোবর ২০২০) একজন ভারতীয় রাজনীতিবিদ। তিনি ২০০৩ থেকে ২০১৩ পর্যন্ত এবং পরে ২০১৮ থেকে মৃত্যুর আগ পর্যন্ত সাহারা আসন থেকে রাজস্থান বিধানসভার সদস্য ছিলেন। ত্রিবেদী ৬৫ বছর বয়সে কোভিড -১৯ -এ মারা যান। তাঁর স্ত্রী গায়ত্রী দেবী ত্রিবেদী ভারতীয় জাতীয় কংগ্রেস প্রার্থী হিসাবে ২০২১ সালে রাজস্থান বিধানসভার সদস্য নির্বাচিত হয়েছেন।
সুখদর্শন সিংহ মারার
সুখদর্শন সিংহ মারার (মৃত্যু: ১৩ মার্চ ২০২১) একজন ভারতীয় রাজনীতিবিদ এবং বিধানসভার সদস্য ছিলেন। তিনি ২০০২ থেকে ২০০৭ পর্যন্ত মুক্তার বিধানসভা কেন্দ্র থেকে পাঞ্জাব বিধানসভার সদস্য ছিলেন। তিনি ৭৯ বছর বয়সে কোভিড -১৯ -এ মারা যান।
প্রিসিলা মেইরেলেস
প্রিসিলা মেইরেলেস ডি আলমেইদা-এস্ট্রাদা (জন্ম ৫ সেপ্টেম্বর ১৯৮৩) হলেন একজন ব্রাজিলীয় মডেল, হোস্ট, অভিনেত্রী, পরিবেশবাদী এবং সৌন্দর্যের রানী। তিনি ফিলিপাইনে অনুষ্ঠিত মিস আর্থ ২০০৪ প্রতিযোগিতা জিতেন। তিনি মিস গ্লোব ২০০৩ প্রতিযোগিতাও জিতেন। মেইরেলেস মার্চ ২০১১ সাল থেকে ফিলিপিনো অভিনেতা এবং মডেল জন এস্ট্রাদাকে বিয়ে করেছেন।
শিপ রক
শিপ রক-কে বলা হয় 'রক উইথ উইংস' অথবা 'উইংড রক' অর্থাৎ ডানাযুক্ত পাহাড়। এটি একধরনের 'মন্যাড্‌নক' যা ম্যাক্সিকোর নাভাজো জাতির উচ্চ মরুভূমিরও ১,৫৩৮ ফুট উপর পর্যন্ত বিস্তৃত। এর শীর্ষ টিলা সমুদ্র্রপৃষ্ঠ থেকে ৭,১৭৭ ফুট উঁচু। এটি শিপ রক শহরের ১০.৭৫ মাইল দক্ষিণ পর্যন্ত বিস্তৃত। শিপ রক শহরটি সর্বোচ্চ চূড়া অর্থাৎ শিপ রক নামক মন্যাড্‌নক পাথরের নামে নামকরণ করা হয়েছে।